ბეიტსის მოტელი (მეხუთე სეზონი)
ბეიტსის მოტელის მეხუთე და საფინალო სეზონის პრემიერა გაიმართა 2017 წლის 20 თებერვალს, ხოლო დასრულდა 2017 წლის 24 აპრილს. სეზონი შედგება 10 ეპიზოდისგან და გადიოდა ტელეკომპანია A&E-ის ეთერში ყოველ ორშაბათს, საღამოს 10 საათზე. სერიალი აღწერილია, როგორც 1960 წელს გადაღებული ფილმის, ფსიქოს თანამედროვე პრიკველი. სიუჟეტში ნორმან ბეიტსისა და დედამისის, ნორმა ბეიტსის ცხოვრებაა ასახული, რომელიც ჰიჩკოკის ფილმში ნაჩვენებ მოვლენებამდე ხდება. მიუხედავად ამისა, საფინალო სეზონი რაღაც კუთხით იმეორებს ფსიქოს სიუჟეტს. მოქმედება ვითარდება თეთრი ფიჭვის ყურეში, ორეგონში. სეზონი Blu-ray-სა და DVD-ზე 2017 წლის 19 სექტემბერს გამოვიდა.